**Bod č. 5**

**Mestské zastupiteľstvo v Stupave**

**Materiál na rokovanie Mestského zastupiteľstva dňa 14.12. 2017**

**Návrh**

**Dodatku č. 2 k štatútu Mesta Stupava**

**Materiál obsahuje:**

Návrh Dodatku č. 2 k štatútu Mesta Stupava

Dôvodovú správu

**Predkladá : JUDr. Tomáš Muroň**

prednosta MsÚ

**Vypracovala :**

Ing. Silvia Kapášová - ved. ekonomického oddelenia

**NÁVRH UZNESENIA:**

Mestské zastupiteľstvo v Stupave schvaľuje Dodatok č. 2 k štatútu Mesta Stupava bez pripomienok.

DÔVODOVÁ SPRÁVA

Povinnosť úpravy štatútu mesta Stupava vyplynula z návrhu opatrení kontroly plnenia príjmov a čerpania výdavky k 31.12.2016 a k 31.03.2017, ktorou bolo definované kontrolné zistenie nesúladu medzi štatútom Mesta Stupava v časti o termíne predkladania na rokovanie Mestského zastupiteľstva záverečného účtu a ostatnými platnými právnymi normami. Uvedeným dodatkom č. 2 sa tak tento nesúlad odstráni.

V Stupave, dňa 29.11.2017

Ing. Silvia Kapášová

**Stanovisko Mestskej rady:**

Mestská rada v Stupave prerokovala predložený materiál na svojom zasadnutí dňa 04.12.2017 a odporučila Mestskému zastupiteľstvu v Stupave :

1. prijať návrh Dodatku č. 2 k štatútu Mesta Stupava

a

1. schváliť uznesenie nasledovného znenia:

Mestské zastupiteľstvo v Stupave schvaľuje Dodatok č. 2 k štatútu Mesta Stupava bez pripomienok.

**Dodatok č. 2 k Štatútu mesta Stupava**

Mestské zastupiteľstvo v Stupave vychádzajúc zo samostatnej pôsobnosti danej čl. 67 a 68 Ústavy Slovenskej republiky a podľa § 24 ods. 1 písm. c) a § 11 ods. 4 písm. k) zákona č. 369/1990 Zb. o obecnom zriadení v znení neskorších predpisov schvaľuje tento Dodatok č. 2 k štatútu mesta Stupava:

**I.**

Štatút mesta Stupava schválený Mestský zastupiteľstvom v Stupave dňa 09.09.2010 pod bodom B/3 záverov a v znení Dodatku č. 1 schváleným Mestským zastupiteľstvom v Stupave dňa 31.03.2016 uznesením č. 52/2016 sa mení nasledovne:

1. V článku 11 ods. 7 sa vypúšťa posledná veta a nahrádza vetou nasledovného znenia:

Záverečný účet schvaľuje mestské zastupiteľstvo v lehotách stanovených v zmysle § 16 ods. 12 zákona č. 583/2004 Z.z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov.

**II.**

1. Všetky ostatné články a ustanovenia Štatútu mesta Stupava, ktoré nie sú dotknuté týmto dodatkom, zostávajú v platnosti v nezmenenom rozsahu a obsahu.
2. Tento Dodatok č. 2 bol schválený Mestský zastupiteľstvom v Stupave dňa 14.12.2017 uznesením č. .................... Nadobúda platnosť dňom podpísania primátorom mesta a účinnosť dňom 1.1.2018.
3. Tento Dodatok č. 2 je nedeliteľnou súčasťou štatútu mesta Stupava.

V Stupave, dňa 14.12.2017

Ing., Mgr. art. Roman Maroš

 primátor mesta Stupava